OpenLLM-France/wikimedia huggingface dataset:
# Barbarano Vicentino

Barbarano Vicentino Italiako udalerri bat da. Vicenzako probintzian kokatuta dago, Veneto eskualdean. 4.613 biztanle ditu, 19,45 kilometro koadroko azaleran banatuta.

## Mugakideak

Barbarano Vicentinok honako udalerri hauekin egiten du muga:

## Kanpo estekak

* Datuak: Q46353
* Multimedia: Barbarano Vicentino (Barbarano Mossano) / Q46353
# Barbara haize ekaitza

Barbara haize ekaitza Atlantikoko depresio sakona izan zen, 2020ko urriaren 20an eta 21ean Iberiar penintsularen iparraldeko herena eta Frantziaren hegoaldea zeharkatu zuena; bidean, haize bortitza eta euri-erauntsiak utzi zituen. Haize ufadarik gogorrenak Iratiko eski-estazioan neurtu ziren: 217 km/h urriaren 21eko goizaldearen lehenbiziko orduetan. Aralarren 201 kilometro orduko haizetea izan zen, inoiz neurtu den handiena.
Bi egun horietan Euskalmetek lau alerta laranja igorri zituen: bi haizeagatik haizeguneetan eta bi haizeagatik haizeguneak ez diren tokietan. Hego-mendebaldeko haize zakarrak kalte ugari eragin zituen Euskal Herrian, handiagoak Kantauriko isurialdean, eta larrialdi zerbitzuek ehunka esku hartze egin behar izan zituzten (zain-iraulitako zuhaitzak, eraitsitako elektrizitate dorreak, hondatutako teilatuak, iraulitako kamioiak, eragozpenak bide sarean...). Frantzian pertsona bat hil zen, Saona eta Loirako Digoin herrian, zuhaitz bat gainera erorita.

## Erreferentziak

* 1 2 Txosten meteorologikoa - 2020ko urria. euskalmet.euskadi.eus (Noiz kontsultatua: 2020-1-31).
* ↑ Haize azkarrek kalteak eragin dituzte. Kazeta, 2020ko urriak 21, kazeta.eus (Noiz kontsultatua: 2020-1-31).
* 1 2 Barbara borraskak arazoak eragin ditu Nafarroa osoan. Euskalerria Irratia, 2020-10-21, euskalerriairratia.eus (Noiz kontsultatua: 2020-1-31).

## Kanpo estekak

* Barbarak eragindako kalteen argazki bilduma, berria.eus
* Baztanen utzitako kalteei buruzko solasaldia, erran.eus
* Datuak: Q100631590
# Barbaraville

Barbaraville, Eskoziako gaeleraz: An Cladach, Eskoziako etxalde txiki bat da, Highland eskualdeko Ross eta Cromarty barrutian.

## Kanpo estekak

* Datuak: Q2611366
* Multimedia: Barbaraville / Q2611366
# Libra Puntua

Astronomian, Libra Puntua, Aries Puntuaren diametralki kontrako aldean dagoen puntuari deritzo. Eguzkia Iparraldeko hemisferiotik hegoaldekora igarotzen den puntua da, irailaren 21ean gertatzen dena (iparraldeko hemisferioan udazkena eta hegoaldekoan udaberria hasiz).
Bere igoera zuzena 12 ordukoa da eta bere deklinabidea hutsa.
Ekinozioen prezesioagatik, puntu honek 50,25" atzera egiten du urtean, eta, beraz, gaur egun Libra puntua ez da Libra konstelazioan aurkitzen, bere ondoan dagoen Virgo konstelazioan baizik.

## Ikus, gainera

* Aries Puntua
* Ekinozioa
* Ekliptika
# Libragailu

Libragailua hodietako buxadurak konpontzeko erabiltzen den gomazko bentosa bat da, kirten batez hornitua. Kainu-zulo eta harraska-zuloaren gainean bentosa gora eta behera mugituz baliatzen da, presio-aldaketen bitartez buxadura eragiten duen materiala erauztearren.

## Kanpo estekak

* Datuak: Q906997
* Multimedia: Plungers / Q906997
# Libramont-Chevigny

Libramont-Chevigny, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 10.488 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q612267
* Multimedia: Libramont-Chevigny / Q612267
# Library Quarter (Belfast)

Library Quarter, batzutan Scotch Quarter eta Press Quarter ere deitua, Ipar Irlandako Belfast hiriko barruti bat da. Barruti honetan dagoen Belfasteko Liburutegi Zentralak izena ematen dio.

## Kanpo estekak

* Datuak: Q6542520
# Libra (konstelazioa)

    Artikulu hau konstelazioari buruzkoa da; beste esanahietarako, ikus «Libra».
Libra edo Balantza (latinez: Libra; ikurra: ) zodiakoaren zazpigarren konstelazioa da zeruan. 88 konstelazio modernoetako bat da.
Konstelazioa ez da oso argitsua, ez baitu lehenengo magnitudeko izarrik. Virgotik mendebaldera eta Scorpiusetik ekialdera dago. Izarren izenek adierazten duten moduan, garai batean eskorpioiaren matxarden parte izan zen: Zubenelgenubi-k (α Librae) "hegoaldeko matxarda" esan nahi du, eta Zubeneschamalik (β Librae) "iparraldeko matxarda". Bisualki, α eta β balantzaren oreka-zeharragak dira, eta γ eta δ platertxoak.
Konstelazioa, jatorriz Scorpiusen matxarden parte zena, zodiakoko berriena da, eta bizidun bat irudikatzen ez duen bakarra.

## Izar nagusiak

* α Librae, Zubenelgenubi, izar bitarra da.
* β Librae, Zubeneschamali, konstelazioko distiratsuena da.
* γ Librae, Zuvenelakrab, erraldoi hori bat da.
* δ Librae, erraldoi gorri bat da.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Zodiakoko konstelazioak eta astrologiako zeinuak» 173. Astroen izenak. Euskaltzaindia, 17 or..

## Kanpo estekak

* Datuak: Q10580
* Multimedia: Libra (constellation) / Q10580
ieaMendebaldeko Zodiakoa :
ieaAstrologia • Zodiakoaren zeinuak :
Aries
Taurus
Gemini
Cancer
Leo
Virgo
Libra
Scorpius
Sagittarius
Capricornus
Aquarius
Pisces :
iea
Astronomia
Ekliptikaren konstelazioak :
Aries
Taurus
Gemini
Cancer
Leo
Virgo
Libra
Scorpius
Ophiuchus
Sagittarius
Capricornus
Aquarius
Pisces :
Ikus, gainera: Koordenatu ekliptiko • Ekinozioen prezesio • Zodiakoko argia :
# Libragarri

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Libragarri edo heste-aringarria kaka egiten laguntzen duten substantzia eta janariak dira, bereziki idorreriaren aurka. Janari zuntza duten elikagaiak dira laxante natural ezagunenak.

## Kanpo estekak

* Datuak: Q217972
* Multimedia: Laxatives / Q217972
# Libra (masa unitatea)

    Artikulu hau masa unitateari buruzkoa da; beste esanahietarako, ikus «Libra».
Libra masa unitate bat da, erromatarren garaitik erabiltzen dena. Erromatar inperioa desagertu ondoren herri bakoitzak bere neurriak hartu zituen libra izendatuz.
Hau dela eta ehundaka urtetan zehar arazoak egon ziren libraren balioa zein zen jakiteko, herri ezberdinetan ezberdina baitzen. Antoine Lavoisierrek librak eta ontzak gramoengatik aldatzea proposatu zuen arazoarekin bukatzeko.
Gaur egun sistema metriko hamartarra da erabiliena munduan, herri anglosaxoietan izan ezik.

## Erabiltzen diren librak

* Avoirdupois libra (pound avoirdupois, ingelesez): Gehien erabiltzen den libra da eta lb moduan laburtzen da. Normalki pound moduan izendatzen da. 16 ontzako balioa du, hau da, 453,59237 gramo.
* Troy libra (pound troy, ingelesez): Libra mota hau bitxigintzan eta antzekoetan erabiltzen da bakarrik eta 12 ontzako balioa du, hau da, 373,2417216 gramo.

## Jada erabiltzen ez diren librak

* Botika libra anglosaxoia (pound apothecary, ingelesez), botiketan erabili ohi zen lehen eta berez Troy libra baten baliokidea da.
* Gaztelar libra (euskaldun libraren oso antzekoa): Espainiar estatuan eta kolonietan erabilia 16 ontza gaztelarreko balioa zuen, hau da: 460,093 gramo
* Era berean Gaztelar botila libra ere bazegoen, 345 gramo pisatzen zuena eta 12 ontza gaztelarren pisua zuena.
* Katalandar libra (lliura)ren balioa 400 gramo ingurukoa da, eta 12 uncetan banatzen da.

## Kanpo estekak

* Datuak: Q100995
* Multimedia: Pound (mass) / Q100995
# Library of Congress Control Number

Library of Congress Control Number (LCCN) Ameriketako Estatu Batuetako Kongresuaren Liburutegiaren katologoa sailkatzeko sortutako sistema da, serie-zenbakiz osaturik. Mundu osoko Liburuzainek sistema hau erabiltzen dute Estatu Batuetan argitaraturiko liburuak sailkatzeko.

## Ikus, gainera

* Gemeinsame Normdatei (GND)
* International Standard Book Number (ISBN)

## Kanpo estekak

* LCCNren egitura (Ingelesez)
* Datuak: Q620946
# Libra (astrologia)

    Artikulu hau zodiakoaren zeinuari buruzkoa da; beste esanahietarako, ikus «Libra».
Libra, halaber Balantza, astrologian, zodiakoko zazpigarren zeinua da. Oreka eta harmonia sinbolizatzen ditu, eta irudiak balantza bat irudikatzen du. Gemini eta Aquariusekin batera, aire elementuari dagokio. Artizarrak zuzentzen du, eta aurrez aurreko zeinua Aries da.
Irailaren 23a eta urriaren 22a bitartean jaiotzen direnak izaten dira zeinu honetakoak.
Lau zeinu kardinaletako bat da; besteak Aries, Cancer eta Capricornus dira.

## Historia

Beti konstelazioari lotuta egon arren, Scorpius zeinuaren parte zen antzinatean. Venus jainkosak bi plateretako bat okertzen du: edertasuna eskaintzen duena.

## Zeinu kardinalak

Zeinu hau zeinu kardinalak izeneko taldekoa da. Zodiakoko zirkuluan ekinokzio eta solstizio deritzen lau puntuen muturretan dauden zeinuak dira. Lau dira zeinu kardinalak: Aries, Cancer, Libra eta Capricornus.
Ekinokzioa poloetan izan ezik munduko beste leku guztietan egunak gauak beste irauten duen urteko uneari esaten zaio. Urtean bitan gertatzen da: martxoaren 20 edo 21ean eta irailaren 22 edo 23an. Egun horiek direla eta, Aries eta Libra ekinokzioarekin lotzen dira.
Solstizioak eguzkiak kokapen boreal edo hegoaldeko kokapen altuenak lortzen dituen uneak dira. Ipar hemisferioko udako solstizioan, eguzkiak eguerdian harrapatzen du zenita Cancer tropikoaren gainean. Bi aldiz gertatzen da urtean: ekainaren 20 eta 21ean edo abenduaren 22 eta 23an. Egun horiek direla eta, Cancer eta Capricornus solstizioarekin lotzen dira.

## Kanpo estekak

* Datuak: Q134394
* Multimedia: Libra (astrology) / Q134394
ieaMendebaldeko Zodiakoa :
ieaAstrologia • Zodiakoaren zeinuak :
Aries
Taurus
Gemini
Cancer
Leo
Virgo
Libra
Scorpius
Sagittarius
Capricornus
Aquarius
Pisces :
iea
Astronomia
Ekliptikaren konstelazioak :
Aries
Taurus
Gemini
Cancer
Leo
Virgo
Libra
Scorpius
Ophiuchus
Sagittarius
Capricornus
Aquarius
Pisces :
Ikus, gainera: Koordenatu ekliptiko • Ekinozioen prezesio • Zodiakoko argia :
# Banaketa uniforme jarraitu

Probabilitate teorian eta estatistikan, banaketa uniforme jarraitua dentsitate-funtzio konstante bati jarraitzen dion X zorizko aldagairen probabilitate banaketa da:
    $f_{X}(x)={\frac {1}{b-a}}\ \ ;\ a<x<b$
Banakuntza uniforme jarraituak bi parametro ditu: a eta b. Labur, honela adierazten da X zorizko aldagaiak banaketa uniforme jarraituari jarraitzen diola, a eta b parametroak dituela:
    $X\sim U(a,b)\,$

## Ezaugarriak

Banakuntza uniforme jarraituaren itxaropena eta bariantza hauek dira hurrenez hurren:
$\mu =E[X]={\frac {a+b}{2}}\ \ ;\ \ \sigma ^{2}=var[X]={\frac {(b-a)^{2}}{12}}$

## Erabilera

Banakuntza uniforme jarraituak probabilitate berdintasuna ezartzen du zorizko aldagaiak har ditzakeen balio guztietan, tarte osoan zehar. Horrela, zorizko aldagai bati buruz suertatu den balioari buruzko erabateko ziurgabetasuna dagoenean, tarte batean probabilitate handiagoz edo txikiagoz izango den ezarri ezin delarik, erabiltzen da.

## Ikus, gainera

* Banaketa uniforme diskretu

## Kanpo estekak

* Datuak: Q274506
* Multimedia: Uniform distribution / Q274506
# Banakuntza (argipena)

Banakuntza hitzak adiera zenbait ditu:
* sezesioa, herrialde bateko zati batek harekiko independentzia aldarrikatu eta burutzea (ikus, adibidez, Banakuntza Gerra);
* enpresan, banakuntza, kontsumitzaileari produktuak eta zerbitzuak helarazteko modua;
* estatistikan, probabilitate banakuntza.
# Banaketa uniforme (argipena)

Banaketa uniforme edo banaketa uniforme terminoak adiera ezberdinak ditu:
* estatistikan, banaketa uniformeak zorizko aldagai bateko balioei probabilitate berdina esleitzen dien probabilitate banaketa da: banaketa uniforme diskretua eta banaketa uniforme jarraia bereizten dira.
* ekologia, banaketa uniformea espezie baten banaketa geografiko mota bat da, non banakoak eremuan zehar sakabanaturik eta dentsitate berdinez banatzen diren.
# Banaketa uniforme diskretu

Probabilitate teorian eta estatistikan, banaketa uniforme diskretua zorizko aldagai batek hartzen dituen $a,\ a+1,\ a+2,\ldots ,\ b-1,\ b$ n balio posibleei probabilitate berdina esleitzen dien probabilitate banaketa da. Horrela, hau da banaketa uniforme diskretuari dagokion probabilitate funtzioa:
       $P[X=x]={\frac {1}{n}}\ \ \ x=a,\ a+1,\ a+2,\ldots ,\ b-1,\ b=a+(n-1)$
Adibidez, dado bateko puntu kopurua banaketa uniforme diskretu bati jarraiki banatzen da, non n=6:
       $P[X=x]={\frac {1}{6}}\ \ \ x=1,\ 2,\ 3,\ 4,\ 5,\ 6$

## Ikus, gainera

* Banaketa uniforme jarraitua

## Kanpo estekak

* Datuak: Q3574718
# Banan Barrutia

Banan Barrutia (巴南区 txinera sinplifikatuz), Chongqing osatzen duten barrutietako bat da. 2006ko erroldaren arabera, 860.000 biztanle bizi ziren barrutian. Hirigunea osatzen duten barrutirik handiena da, eta dentsitaterik txikienekoa 471 biztanle kilometro koadroko.

## Inguru naturala eta kokapena

Banan barrutia, Chongqingeko hirigunearen hegoaldean dago, hegoaldean Quijiang Konderriarekin, ekialdean Nanchuan Barrutia eta Fuling Barrutiarekin, iparraldean Yubei Barrutia, Nan'an Barrutia, Jiulongpo Barrutia eta Jiangbei Barrutiarekin eta mendebaldean Jiangjin Barrutia eta Dadukou Barrutiarekin egiten du muga.

## Ikus, gainera

* Chongqingen banaketa administratiboa

## Kanpo estekak

* (Txineraz) [www.banan.gov.cn/ Banan barrutiko gobernuaren webgunea.]
* (Ingelesez) Banan Barrutiari buruzko informazioa.
* Datuak: Q554491
* Multimedia: Banan District / Q554491
# Banakortasun

Matematikan, banakortasuna edo propietate banakorra A multzo baten gainean definitutuako bi eragiketa bitarri buruzko propietate matematiko bat da. Zehatzago, bi eragiketak $\circ$ eta $\star$ izanik:
       $a\circ (b*c)=(a\circ b)*(a\circ c)$
       $(b*c)\circ a=(b\circ a)*(c\circ a)$

## Adibideak zenbaki errealekin

Honako adibideetan, banakortasun legea $\mathbb {R}$ zenbaki errealekin erakusten da. Biderketa aipatzen denean oinarrizko matematikan, normalki biderketa mota honi egiten zaio erreferentzia. Aljebraren ikuspuntutik, zenbaki errealek eremu bat osatzen dute, banakortasun legearen baliagarritasuna bermatzen dutenak.

### Lehen adibidea: biderketa mentala eta idatzizkoa

Aritmetika mentalarekin, banakortasuna normalki ez da konszienteki egiten: $6\cdot 16=6\cdot (10+6)=6\cdot 10+6\cdot 6=60+36=96$
Honela, $6\cdot 16$ kalkulatzeko norberaren buruan, normalki lehenengo $6\cdot 10$ biderkatzen da eta, ondoren $6\cdot 6$ gehitzen zaio emaitzari. Idatzizko biderketak ere banakortasun legearekin egiten dira. }}

### Bigarren adibidea: aldagaiekin

$3a^{2}b\cdot (4a-5b)=3a^{2}b\cdot 4a-3a^{2}b\cdot 5b=12a^{3}b-15a^{2}b^{2}$

### Hirugarren adibidea: bi batuketekin

${\begin{aligned}(a+b)\cdot (a-b)&=a\cdot (a-b)+b\cdot (a-b)=a^{2}-ab+ba-b^{2}=a^{2}-b^{2}\\&=(a+b)\cdot a-(a+b)\cdot b=a^{2}+ba-ab-b^{2}=a^{2}-b^{2}\\\end{aligned}}$
Hemen banakortasun legea bi aldiz erabiltzen da, eta berdin dio zein den lehenago biderkatzen den parentesi artekoa.

### Laugarren adibidea

Hemen banakortasun legea aplikatzen da aurreko adibideekin. Kontuan hartu $12a^{3}b^{2}-30a^{4}bc+18a^{2}b^{3}c^{2}\,.$
$6a^{2}b$ faktorea gehiketako eremu guztietan agertzen denez, faktorizatu daiteke. Hau da, banakortasun legearen ondorioz, honakoa eskuratzen dugu:
$12a^{3}b^{2}-30a^{4}bc+18a^{2}b^{3}c^{2}=6a^{2}b\left(2ab-5a^{2}c+3b^{2}c^{2}\right).$

## Erreferentziak

* ↑ Mendelson, Elliott. (2015). Introduction to mathematical logic. (6th ed. argitaraldia) CRC press ISBN 978-1-4822-3772-6. (Noiz kontsultatua: 2023-12-26).

## Ikus, gainera

* Elkarkortasun

## Kanpo estekak

* Datuak: Q187959
# Banalsita

Banalsita silikato motako minerala da eta feldspar taldearen kidea da.

## Ezaugarriak

Banalsita silikato mineralaren formula kimikoa hau da: ${\ce {Na2BaAl4Si4O16}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Banalsite: Mineral information, data and localities.» www.mindat.org (Noiz kontsultatua: 12-05-2019).
# Bartzelonako Itsas Museoa

Bartzelonako Itsas Museoa (katalanez Museu Marítim de Barcelona) Kataluniako Bartzelona hiriburuan dagoen museo bat da. Hain zuzen ere Bartzelonako Errege Ontziolaren eraikinean dago.
1936ko urriaren 23an ireki zen. XIII. mendea eta XVIII. mendearen arteko ontzigintzari buruzkoa da. Bertan, hainbat ontzi eta itsaspekoen erreplikez gain, garai hartako nabigazio tresna ugari ikusgai daude.

## Iruditegia

* Ictíneo itsaspekoaren erreplika.
* Joan Austriakoaren erregeontziaren erreplika.

## Kanpo estekak

* Bartzelonako Itsas Museoaren webgunea
* Datuak: Q1286354
* Multimedia: Museu Marítim, Barcelona / Q1286354
# Bartzelonako Komiki Azoka

Bartzelonako Komiki Azoka kultura arlo honetako topagune nagusia da Katalunian eta estatu espainiar osoan.
1981etik antolatzen dute urtero Bartzelonan.

## Banatutako sariak

* Azokaren Sari Nagusia: Komikigile bati emandakoa.
* Lanik onena: Aurreko urtean gaztelaniaz argitaratutakoa.
* Gidoirik onena.
* Josep Toutain Saria: Egile berriari emandakoa.
* Espainian argitaratutako lan atzerritarrik onena.
* Fanzinerik onena.
* Aldizkaririk onena.

## Ikus, gainera

* Angulemako Komiki Azoka
* Getxoko Komiki Azoka

## Kanpo estekak

* (Gaztelaniaz)(Katalanez)(Ingelesez)Bartzelonako Azokaren webgunea
* Datuak: Q3325889
* Multimedia: Barcelona International Comic Fair / Q3325889
# Bartzelonako Parke Zoologikoa

Bartzelonako Parke Zoologikoa (katalanez Parc Zoològic de Barcelona) Kataluniako Bartzelona hiriko Ciutadella parkean dagoen parke zoologiko bat da, hain zuzen ere, Sant Pere, Santa Caterina i la Ribera auzoan dago. Hiri honetan 1888ko Nazioarteko Erakustazoka ospatu ondoren parke honetako eraikinak jada egokituak zeudenez, bertan zoologikoa ipintzea erabaki zen. Hortaz, 1892ko irailaren 24an ireki zen, Mercéren eguna, hiriko santa zaindaria dena.
2009an zoo honen zaharberritzeak nahiz Bartzelonako Itsas Zoologikoaren eraikintzeak instalakuntzen azaleraren bikoiztea suposatuko du.

## Iruditegia

* Elur Malutatxo (1964-2003)

## Kanpo estekak

* Bartzelonako Parke Zoologikoaren webgunea
* Datuak: Q220013
* Multimedia: Zoo de Barcelona / Q220013
# Bartzelonako Informatika Fakultatea

Bartzelonako Informatika Fakultatea Kataluniako Unibertsitate Politeknikoaren Bartzelonako campusean dago. 1976an sortu zen Espainiako lehen fakultateak sortu zirenean (Madrilekoa, Donostiakoa eta Bartzelonakoa).

## Titulazioak

Ingeniaritza
Gradu hauek eskaintzen zituzten 2022an:
* Informatika Ingeniaritzako Gradua. Hiru espezialitaterekin:
** Konputagailuen Ingeniaritza
** Konputazioa
** Software Ingeniaritza
* Datuen zientzia eta ingeniaritza
* Adimen artifiziala
* Bioinformatika
Graduondoko/Masterrak
Aukera hauek eskaintzen zuten 2022an
* Informatika Ingeniaritza
* Innovació i Recerca en Informàtica
* Informatika Ingeniaritza - Enpresa
* Adimen artifiziala
* Ziberseguritatea
* FBigarren hezkuntzarako irakasleen formazioa Datuen
* Erasmus Mundus Master in Big Data Management and Analytics
* Datu-zientzia
* Logika hutsa eta aplikatua
* Hiriko mugikortasuna
* Atomoen modelizazio automatikoa eta multieskalakoa Fisika, Kimika eta Biokimikan
Doktorego-Programak
* Konputazioa

## Kanpo estekak

* Bartzelonako Informatika Fakultateko webgunea
* BIFeko ikasle ohien webgunea
* VGAFIB, Joku eta bideojokuen garapenerako BIFeko elkartea
* L'Oasi, FIBeko kultur elkartea
* BIFeko ikasleen ordezkaritza
* FòrumFIB elkartea
* BIFeko kirol-elkartea
* FestaFIB, BIFeko udaberri-festako elkartea
* Tecnología per a Tothom, IKTen garapenerako elkartea (irabazi asmori gabekoa)
* BIFeko ikasleen Junior-enpresa
* Fiberparty, BIFek antolatzen duen LANParty
* ↑ «Graus | Facultat d'Informàtica de Barcelona» www.fib.upc.edu (Noiz kontsultatua: 2022-12-22).
* ↑ «Màsters | Facultat d'Informàtica de Barcelona» www.fib.upc.edu (Noiz kontsultatua: 2022-12-22).
# Bartzelonako Jauregi Episkopala

Bartzelonako Jauregi Episkopala edo Artzapezkikuaren Jauregia (katalanez Palau Episcopal de Barcelona edo Palau del Bisbe) Kataluniako Bartzelona hiriburuko jauregi bat da. Ciutat Vella barrutiko El Gòtic auzoan dago, Plaça Nova enparantzan, Bartzelonako katedrala eta L'Ardiaca Etxea alboan dago.
XII. mendearen amaiera eraiki zen, eta XIII. mendean Arnau de Gurb artzapezpikuak handitu zuen.

## Iruditegia

* Barnealdeko patioa.
* Patioa.
* Atea.
* Patioa bigarren solairutik.

## Kanpo estekak

* Datuak: Q12254809
* Multimedia: Palau Episcopal de Barcelona / Q12254809
# Bartzelonako Olinpiar Jokoetako traineru estropada

Bartzelonako Olinpiar Jokoetako traineru estropada Bartzelonan 1992an izan ziren Olinpiar Jokoen harira jokatu zen traineru estropada izan zen, Olimpiada Cultural Barcelona-92 egitasmoaren barnean. Traineruak Olinpiar Jokoetan izan diren aldi bakarra hain zuzen ere.

## Estropada

Uztailaren 4 eta 5ean jokatu ziren eta egun bietako denboren baturari esker Castropol izan zen irabazlea. Borondatezko parte hartzea izan zen eta Euskal Herriko traineru onenek uko egin zioten parte hartzeari. Galizian aldiz sailkapen estropada bat jokatu zen parte hartuko zuena erabakitzeko.
Galiziako sailkapen estropadan oso itsaso txarra izan zen eta honako hau izan zen emaitza:
* Nosa Señora dos Remedios Tirán: 24:06.12
* Samertolameu: 24:14.13
* Chapela: 24:32.69
* San Xoan de Tirán: 24:52.68
* Amegrove: 26:02.39
* Mecos: 26:21.56
* Bueu: 26:21.56
* Cesantes: 28:17.65
* Náutico de Vigo: erretiratua

## Emaitzak

| Postua | Taldea |
| 1 | Castropol |
| 2 | Santoña |
| 3 | Nosa Señora dos Remedios Tirán |
| ? | Illunbe, Hibaika eta Astillero |

## Erreferentziak

* ↑ (Gaztelaniaz) «El día que las traineras fueron olímpicas» La Voz de Galicia 2017-08-28 (Noiz kontsultatua: 2022-03-13).
* ↑ (Gaztelaniaz) Moaña. (2017-06-21). «Los olímpicos de la trainera» Faro de Vigo (Noiz kontsultatua: 2022-03-13).

## Kanpo estekak

* Datuak: Q111224581
# Bartzelonako Historia Museoa

Bartzelonako Historia Museoa (katalanez: Museu d'Història de Barcelona, MUHBA edo MHCB) Kataluniako hiriburuan dagoen Historiari buruzko museo bat da. Hiriko museoa da, eta, sortu zenetik gaur arte, Bartzelonako historia eta ondare historikoa gorde, aztertu, dokumentatu, zabaldu eta erakusten ditu. Bartzelonako Udalak kudeatzen du, Bartzelonako Kultura Institutuaren bitartez. Egoitza nagusia Plaça del Rein du, Ciutat Vellaren bihotzean, eta hiriko barruti eta auzoetan banatutako hainbat ondare-zentro kudeatzen ditu. 1943ko apirilaren 14an inauguratu zuten, Agustí Duran historialaria bere bultzatzaile eta lehen zuzendaria zelarik.

## Kanpo estekak

* Datuak: Q3571337
* Multimedia: Museu d'Història de Barcelona / Q3571337
# Bartzelonako Konderria

Bartzelonako Konderria (katalanez: Comtat de Barcelona) IX. eta XVIII. mendeen artean Bartzelonan ez ezik inguruko lurralde batzuetan ere (Terrassa, Vallès, Maresme eta Penedès) garatutako Erdi Aroko aginte sistema izan zen.

## Historia

Sorrera VIII. mendean izan zen, frankoek musulmanen aurkako sortutako Marca Hispanica izeneko eskualdean. X. mendean, Bartzelonako kondeek frankoen menpekotasunetik askatu eta burujabe bihurtu ziren.
1137an Erramun Berenger IV.a Bartzelonakoak Petronila Aragoikoa ezkondu eta Aragoiko erresumarekin batera Aragoiko Koroa sortu zuen. Lotura dinastikoa 1714an Planta Berriko dekretuak ezarri arte mantendu zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.

## Kanpo estekak

* Datuak: Q1233672
* Multimedia: County of Barcelona / Q1233672
# Bartzelonako Olinpiar Portua

Bartzelonako Olinpiar Portua Kataluniako Bartzelona hiriburuan dagoen kirol-portu bat da. Hain zuzen ere Sant Martí barrutian eta Poblenouko Olinpiar Udalerriaren aurrealdean dago. Bere aldamenean Mapfre dorrea eta Hotel Arts eraikinak ere badaude. 1991an Oriol Bohigas, Josep Martorell, David Mackay eta Albert Puigdomènech arkitektoek diseinatu zuten, eta Joan Ramon de Clascà ingeniariak eraikuntza lanak zuzendu zituen.
1992an bertan 1992ko Udako Olinpiar Jokoetako belaontzien lehiaketak burutu ziren.

## Iruditegia

* Gauez.
* Olinpiar portua.
* Olinpiar portua.
* Maketa.

## Kanpo estekak

* Bartzelonako Olinpiar Portuaren webgunea (Katalanez) (Gaztelaniaz) (Ingelesez) (Frantsesez)
* Datuak: Q171204
* Multimedia: Port Olímpic (Barcelona) / Q171204